CELEX: 62008CA0022
Language: et
Date: 2009-06-04 00:00:00
Title: Liidetud kohtuasjad C-22/08 ja C-23/08: Euroopa Kohtu (kolmas koda) 4. juuni 2009 . aasta otsus (Sozialgericht Nürnberg eelotsusetaotlus — Saksamaa) — Athanasios Vatsouras versus Arbeitsgemeinschaft (ARGE) Nürnberg 900 (Euroopa kodakondsus — Isikute vaba liikumine — EÜ artiklid 12 ja 39 — Direktiiv 2004/38/EÜ — Artikli 24 lõige 2 — Kehtivuse hindamine — Liikmesriigi kodanikud — Kutsealane tegevus teises liikmesriigis — Palga suurus ja töötamise kestus — Töötaja staatuse säilitamine — Õigus tööotsijatele antavale toetusele)

1.8.2009   
            
            
               ET
            
            
               Euroopa Liidu Teataja
            
            
               C 180/14
            
         Euroopa Kohtu (kolmas koda) 4. juuni 2009. aasta otsus (Sozialgericht Nürnberg eelotsusetaotlus — Saksamaa) — Athanasios Vatsouras versus Arbeitsgemeinschaft (ARGE) Nürnberg 900
   (Liidetud kohtuasjad C-22/08 ja C-23/08) (1)
   
   (Euroopa kodakondsus - Isikute vaba liikumine - EÜ artiklid 12 ja 39 - Direktiiv 2004/38/EÜ - Artikli 24 lõige 2 - Kehtivuse hindamine - Liikmesriigi kodanikud - Kutsealane tegevus teises liikmesriigis - Palga suurus ja töötamise kestus - Töötaja staatuse säilitamine - Õigus tööotsijatele antavale toetusele)
   2009/C 180/22
   Kohtumenetluse keel: saksa
   
      Eelotsusetaotluse esitanud kohus
   
   Sozialgericht Nürnberg
   
      Põhikohtuasja pooled
   
   
      Hagejad: Athanasios Vatsouras (C-22/08), Josif Koupatantze (C-23/08)
   
      Kostja: Arbeitsgemeinschaft (ARGE) Nürnberg 900
   
      Kohtuasja ese
   
   Eelotsusetaotlus — Sozialgericht Nürnberg — Euroopa Parlamendi ja nõukogu 29. aprilli 2004. aasta direktiivi 2004/38/EÜ, mis käsitleb Euroopa Liidu kodanike ja nende pereliikmete õigust liikuda ja elada vabalt liikmesriikide territooriumil ning millega muudetakse määrust (EMÜ) nr 1612/68 ja tunnistatakse kehtetuks direktiivid 64/221/EMÜ, 68/360/EMÜ, 72/194/EMÜ, 73/148/EMÜ, 75/34/EMÜ, 75/35/EMÜ, 90/364/EMÜ, 90/365/EMÜ ja 93/96/EMÜ (ELT L 158, lk 77; ELT eriväljaanne 05/05, lk 46), artikli 24 lõike 2 kehtivus — EÜ artikli 12 ja artikli 39 tõlgendamine — Liikmesriigi töötu kodaniku õigus saada sotsiaalhüvitisi teises liikmesriigis, kus ta on eelnevalt osalise koormusega töötanud — Siseriiklik regulatsioon, mis välistab liidu teise liikmesriigi kodanikule sotsiaalabi andmise, kui ta on elanud riigis direktiivi 2004/38/EÜ artiklis 6 sätestatud ajast kauem ning tal ei ole riigis elamise õigust muudel alustel
   
      Resolutiivosa
   
   
               1.
            
            
               Mis puudutab liikmesriikide kodanikke, kes otsivad tööd teises liikmesriigis, siis ei toonud esimese küsimuse analüüs esile ühtegi asjaolu, mis võiks mõjutada Euroopa Parlamendi ja nõukogu 29. aprilli 2004. aasta direktiivi 2004/38/EÜ, mis käsitleb Euroopa Liidu kodanike ja nende pereliikmete õigust liikuda ja elada vabalt liikmesriikide territooriumil ning millega muudetakse määrust (EMÜ) nr 1612/68 ja tunnistatakse kehtetuks direktiivid 64/221/EMÜ, 68/360/EMÜ, 72/194/EMÜ, 73/148/EMÜ, 75/34/EMÜ, 75/35/EMÜ, 90/364/EMÜ, 90/365/EMÜ ja 93/96/EMÜ, artikli 24 lõike 2 kehtivust.
            
         
               2.
            
            
               EÜ artikliga 12 ei ole vastuolus siseriiklik regulatsioon, mis jätab liikmesriikide kodanikud ilma sotsiaaltoetustest, mida kolmandate riikide kodanikele makstakse.
            
         
      (1)  ELT C 107, 26.4.2008.